Author: Kadi Kahem
Last saved by: Asta Urb
Company: Haapsalu Linnavalitsus

K O R R A L D U S	

Haapsalu, 	 22. november 2005 nr 802

Äriruumi üürile andmine
(Lihula mnt 3, Haapsalu)

Haapsalu Linnavalitsuse 22. septembri 2005 korraldusega nr 637 “Äriruumide (Lihula mnt 3, Haapsalu) üürile andmise konkursi väljakuulutamine” väljakuulutatud konkursile laekus vaba mitteeluruumi üürile võtmiseks 08.10.2005 avaldus Visetec Estonia OÜ-lt. 25 m^2 suuruse ruumi kõrval asuvad veel 2 vaba ruumi, mille kohta on Visetec Estonia OÜ esitanud samuti avalduse sooviga üürile võtta. Antud ruumid, pindalaga 37 m^2, ei oma ligipääsu, et seal oleks võimalik arendada iseseisvat majandustegevust. Ruumid asetsevad kõrvuti 25 m^2 suuruse ruumiga. Antud ruume soovib Visetec Estonia OÜ kasutada tarkvara programmeerimise- ja fonolukkude müügi ning paigalduse teenuse osutamiseks. Juhindudes kohaliku omavalitsuse korralduse seaduse § 6 lg 3 p 2, § 30, § 31, Haapsalu põhimääruse § 4 lg 1 p 3, § 35 lg 1 p 3, § 63, Haapsalu Linnavolikogu 30.06.1994 määrusega nr 11 kinnitatud „Haapsalu linnavarade valdamise, kasutamise ja käsutamise korrast”, Haapsalu Linnavalitsuse 13.11.2003 määrusest nr 11 “Linna omandis olevates ehitistes asuvate äriruumide üürile andmisel üüri alammäärade kehtestamine ja üürile andmise kord”  ja haldusmenetluse seadusest Haapsalu  Linnavalitsus

k o r r a l d a b:

1.	Anda Visetec Estonia OÜ  (registrikood 10715326, asukohaga Lai 6, 90503 Haapsalu) üürile Haapsalu linna omandis olev äripind 3 korrusel, Lihula mnt 3, Haapsalu  järgmistel tingimustel: 
1.1	pindala 62 m^2;
1.2	üürimäär 25 kr/m^2 kuus;
1.3	sanitaarremondi teostamise kohustus;
1.4	ruumide kasutamise sihtotstarve - äripind.
2.	Haapsalu Linnavalitsusel (K. Vilta) sõlmida punktis 1 nimetatud äriruumi  üürileping alates 01.12.2005 tähtajaga 1 (üks) aasta.
3.	Käesolev korraldus teha teatavaks Visetec Estonia OÜ-le (Lai 6, 90503 Haapsalu) korralduse koopia saatmisega posti teel, K. Vilta´le ja  M.Viira´le koopia üleandmisega allkirja vastu.
4.	Korraldus avalikustada väljapanekuga linnavalitsuse fuajees.
5.	Korraldus jõustub teatavakstegemisest.
6.	Korralduse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär